Tőzsde Mentor

Fed kamatdöntés
2024-09-18 20:00 (Europe/Budapest)
A mai Fed ülés kiemelt jelentőségű lehet a piaci hangulat szempontjából. A jegybank elkezdi a kamatcsökkentési ciklust, aminek mértéke és várható üteme azonban még bizonytalan. Ezzel kapcsolatban kaphatnak ma több információt a befektetők. Amennyiben Jerome Powell megerősíti a kamatvágási várakozásokat, valamint enyhíti a recessziós félelmeket, új erőre kaphatnának a részvénypiacok.

Napi összegzés
2024-09-19
Jelentős emelkedést értek el a tőzsdeindexek, mivel a befektetők pozitívan értékelték a előző napi Fed ülést.
A piac tegnap még óvatos volt, ma azonban már komoly növekedés alakult ki. A befektetők az árazások alapján további 3 kamatvágást várnak még idén, ami kiegészülve a stabil amerikai gazdasággal, erős alapot biztosít a részvények emelkedésének.
Negatívan reagált a piac a FedEx és a Mercedes-Benz gyorsjelentésére is, mindkét vállalat csökkentett a bevételi és a profitvárakozásokon, ami a kereslet jövőbeli gyengülését jelezheti.

Napi összegzés
2024-09-20
Az amerikai piacokon kisebb korrekció alakult ki, míg az európai tőzsdeindexek jelentős mértékben csökkentek.
A piaci hangulat továbbra is kedvező, bár a recessziós félelmek felerősödése még komoly bizonytalanságot jelenthet a tőzsdéken.

Napi összegzés
2024-09-23
Az amerikai piacok csak kisebb mértékben emelkedtek, míg az európai tőzsdék többsége jelentős növekedést ért el.
Gyengén alakultak az európai BMI adatok, ami alapján a francia gazdaságban jelentősebb problémák kezdenek kialakulni, míg a német gazdaságban továbbra is negatívak a kilátások. Az eurózónára vonatkozó BMI adatokat is figyelembe véve kijelenthető, hogy a feldolgozóipar további csökkenése melett már a szolgáltatószektorban is visszaesés tapasztalható. Ennek ellenére jól teljesített a német DAX index, míg a francia CAC40 is stagnálni tudott.
Amerikából is érkeztek BMI adatok, amelyek ugyan kisebb csökkenést mutattak, viszont meghaladták a várakozásokat. Ezáltal az amerikai gazdaság az európaival szemben erősnek tűnik, ami nagy mértékben hozzájárulhatott a dollár erősödéséhez és az EUR/USD arfolyamának csökkenéséhez.

Napi összegzés
2024-09-24
Tovább emelkedtek a tőzsdeindexek, amivel az S&P 500 új történelmi csúcsra, míg a DAX annak közelébe került.
A kínai kormány jelentős gazdaságélénkítő lépéseket jelentett be, ami komoly emelkedést váltott ki a kínai és ázsiai tőzsdéken, valamint az általános piaci hangulat további javulásában is komoly szerepe volt.
Gyenge értéket mutatott a német Ifo üzleti index, amivel folytatta csökkenő trendjét a mutató.
Jelentős mértékben csökkent a Conference Board fogyasztói bizalom indexe, 98,7-es értékre, bár az előző adatot 103,3-ről 105,6-re módosították. Az index így továbbra is enyhén csökkenő trendben mozog, ami az amerikai fogyasztás erejének gyengülésére utalhat.

Napi összegzés
2024-09-25
Kisebb csökkenés alakult ki az amerikai és európai tőzsdeindexekben is.
A kínai tőzsdék továbbra is jól teljesítenek, ami segíti a piaci hangulatot.
Pozitívan reagált a piac a Micron zárás után közzétett gyorsjelentésére. A vállalat túlszárnyalta a várakozákat, valamint a jövőbeli bevétel és profitbecslés is kedvezően alakult. A Micron sokat profitálhat a mesterséges intelligencia iránti tartós keresletből, így a jó teljesítménye erősítheti a chipgyártó és technológiai szektort, ezáltal pedig a teljes piacot is.

Napi összegzés
2024-09-26
Amerikában nagyobb árfolyamingadozás alakult ki, mivel a nap eleji pluszok (amit a Micron pozitív gyorsjelentése idézett elő) később eltűntek, viszont a nap végére így is egyértelmű növekedés alakult ki. Ezzel szemben az európai tőzsdéken stabilan jó volt a hangulat és jelentős mértékben növekedtek a főbb tőzsdeindexek.
A második negyedéves amerikai GDP végleges adata 3% lett, ami alapján továbbra is erős az amerikai gazdaság. A recessziós félelmeket szintén enyhítheti a tartós javak megrendelésére vonatkozó adat, amely kis mértékben meghaladta a várakozásokat, csökkenés helyett stagnálni tudott, ami a múlt havi jelentős növekedést követően kedvezőnek tekinthető.
A kínai központi bank további lazításokat jelentett be, a bankok kötelező tartalékrátáját, valamint a fordított repokamatot is csökkentették, ami tovább javítja a kínai tőzsdeindexeket és az általános piaci hangulatot.

GDP Q2 (USA)
2024-09-26 14:30
A második negyedéves amerikai GDP harmadik olvasatára érdemes lesz figyelni. Bár nem várható jelentős eltérés, a 3%-nál kisebb adat tovább erősítheti a kamatcsökkentési várakozásokat.

Tartós javak megrendelése (USA)
2024-09-26 14:30
Az tatós javak megrendelése fontos információt szolgáltathat az amerikai gazdaság állapotáról és kilátásairól. Az előző havi adat kiugróan magas, 9,8%-os értéket mutatott. A mostani várakozások azonban jelentősen alacsonyabbak, 2,8%-os csökkenést jeleznek. Ez az érték a korábbi adatokat figyelembe véve nem jelentene problémát, viszont egy ettől jelentősen eltérő adat akár a túlságosan erős, illetve gyenge gazdaságról is árulkodhat. Az előbbi tartósan magas kamatszintet, míg az utóbbi recessziós félelmeket eredményezhetne.

Napi összegzés
2024-09-27
Az amerikai tőzsdék kisebb gyengeséget mutattak, míg az európai piacok folytatták a növekedést.
Az amerikai PCE infláció havi alapon 0,1% lett a 0,2%-os várakozással szemben, valamint éves adat is jelentős csökkenést mutatott, 2,5%-ot követően 2,2% lett. Emellett pedig a személyes költekezés is alacsony lett, így az adatok talán már a túlzott visszaesést jelezhetik, ami hozzájárulhatott a gyengébb piaci hangulathoz.

PCE infláció (USA)
2024-09-27 14:30
A szeptemberi PCE infláció fontos információt szogáltathat az inflációval kapcsolatban, ami befolyásolhatja a kamatcsökkentési várakozásokat.

Napi összegzés
2024-09-30
Vegyes mozgások voltak a tőzsdéken. Az amerikai piacok a nap során nagyobb mínuszokban is voltak, míg a nap végére így is növekedni tudtak. Ezzel szemben az európai tőzsdék jelentősen csökkentek.
Jerome Powell fed elnök beszélt a lehetséges jövőbeli kamatpályával kapcsolatban, amely során kiemelte, hogy nem szükséges a kamatok további jelentős mértékű és ütemű csökkentése. Ennek hatására mérséklődtek a kamatcsökkentési várakozások és a következő ülésre is csak 25 bázispontos vágást áraz a piac. Az eseménynek fontos szerepe lehetett a piacok gyengébb teljesítményében, valamint a dollár erősödésében.
A várakozásokat meghaladó mértékű visszaesést mutatott a német és az olasz infláció is, ami kedvező hír lehet az EKB várható kamatcsökkentései szempontjából, viszont az infláció túlzott visszaesése akár súlyos gazdasági problémákról is árulkodhat.

Napi összegzés
2024-10-01
Jelentősen elromlott a hangulat a piacokon, az amerikai és európai tőzsdék is nagy mértékben estek.
Az árfolyamok zuhanásában a közel-keleti feszültségek fellángolása játszotta a legfontosabb szerepet.
Az augusztusi nyitott álláshelyek kis mértékben emelkedtek, ami az amerikai munkaerőpiac erejére utal.
A várakozásoknak megelelően jelentős mértékben, 2,2%-ról 1,8%-ra csökkent az infláció az eurozónában, ami tovább erősítheti a kamatcsökkentési várakozásokat.

Inflációs adatok (EU)
2024-10-01 11:00
Az Eurozóna inflációja a várakozások alapján jelentős mértékben csökkenhet szeptemberben, az augusztusi 2,2%-ot követően 1,8%-os lehet az éves áremelkedési ütem. Ezzel szemben a maginfláció már magasabb értéket mutathat a 2,7%-kal, viszont itt is csökkenés tapasztalható. Amennyiben folytatódik az infláció folyamatos mérséklődése, az EKB is bátrabban vághatna kamatot, ami kedvező lehetne az európai részvényeknek, viszont a gazdasági adatok jelntősége is egyre inkább nőhet.

Nyitott álláshekyek (USA)
2024-10-01 16:00
Az augusztusi nyitott álláshelyek fontos információt szálgáltathatnak az amerikai munkaerőpiac állapotáról.

Napi összegzés
2024-10-02
Kis mérténen javult a hangulat a tőzsdéken, egyelőre nem folytatódott a csökkenés, így a főbb tőzsdeindexek stagnálni tudtak.
Felülmúlta a várakozásokat az ADP foglalkoztatottság, a 120 ezres érték helyett 143 ezres bővüléssel. Ezáltal az amerikai munkaerőpiac még erősnek tűnik, viszont a pénteki adatok talán még fontosabbak lesznek.
A várakozásoknál alacsonyabb értékesítési számokat közölt a Tesla, így több, mint 3%-ot esett az árfolyam. Ezáltal az utóbbi hetekben elért növekedés, valamint optimizmus ellenére továbbra is komoly kihívásokkal küzd a Tesla.

ADP foglalkoztatottság
2024-10-02 14:15
A friss szeptemberi ADP adatra kiemelten figyel a piac, mivel a foglalkoztatottság változása alapvető fontosságú a jövőbeli gazdasági teljeítmény szempontjából. A múlt havi 99 ezres bővülést követően most 124 ezres növekedést vár a konszenzus, amit valószínűleg kedvezően fogadna a piac. Egy ettől jelentősen alacsonyabb érték azonban a recessziós félelmek felerősödését is okozhatná.

Napi összegzés
2024-10-03
Nem alakultak ki nagyobb elmozdulások az amerikai piacokon, az európai tőzsdéken viszont gyenge volt a hangulat, a DAX index is közel 1%-ot esett.
A gyáripari megrendelések ugyan kisebb csökkenést mutattak, viszont a szolgáltatószektor BMI adatai erősek lettek, valamint a heti új munkanélküli segélykérelmet benyújtók száma is alacsony értéket mutatott.

Munkanélküli segélykérelmek
2024-10-03 14:30
A heti új munkanélküli segélykerelmi adatokból következtetni lehet az esetleges gyengülés jeleire. Egyelőre még stabil adat várható a 221 ezres értékkel, egy ennél nagyobb növekedés azonban munkaerőpiaci problémára is utalhat.

ISM BMI adatok
2024-10-03 16:00
A szolgáltatószektorral kapcsolatban érkezik több adat. A vártnál nagyobb gyengülés akár komolyabb aggodalmakat is kiválthat, mivel az amerikai GDP-ben a szolgáltatások képviselik a legnagyobb súlyt.

Gyáripari megrendelések
2024-10-03 16:00
Az adat a későbbi közzététel miatt még augusztusra vonatkozik, viszont a megrendelések hatásai késleltetettek, így az alakulásukból fontos következtetéseket lehet levonni. A legutóbbi adat 5%-kos értékkel kiugróan magas lett, mivel már hónapok óta megyfigyelhető egy enyhén csökkenő trend, így érdekes lesz figyelni a mostani adatközlést.

Napi összegzés
2024-10-04
Sokat javult a piaci hangulat, a tőzsdeindexek pedig jelentős mértékben emelkedtek.
A növekedést leginkább az amerikai munkaerőpiaci adatok váltották ki, amelyek nagyon erősek lettek.
Az NFP adat 254 ezres bővülést mutatott a 150 ezerre vonatkozó várakozásokkal szemben, míg a munkanélküliségi ráta a múlt havi 4,2%-ról 4,1%-ra csökkent. Ezáltal az amerikai foglalkoztatottságban még egyáltalán nem beszélhetünk jelentős gyengüléről, ami nagy mértékben csökkentheti a kamatvágási várakozásokat.

Átlagos órabérek
2024-10-04 14:30
Az átlagos órabérek a bérkiáramlás és ezáltal a jövőbeli kereslet szempontjából meghatározó. Az utóbbi időszakban enyhe csökkenés volt megfigyelhető, ami akár kedvező is lehet, viszont egy nagyobb visszaesés már recessziós félelmeket is kiválthat.

NFP
2024-10-04 14:30
A foglalkoztatottság növekedése kulcsfontosságú, piacmozgató tényező. Az augusztusi 142 ezres bővölést követően hasonló adatot várnak a szakértők 144 ezres értékkel. Az utóbbi hetekben sokat gyengült a munkaerőpiac, ami kedvezett a kamatcsökkentési várakozásoknak. Amenyiben azonban begyorsulna a csökkenő trend, negatív piaci reakció várható.

Munkanélküliségi ráta
2024-10-04 14:30
A munkanélküliségi rátára szintén kiemelten figyel a piac. Az utóbbi időszak során jelentős mértékben növekedett az adat, ami komoly bizonytalanságot is kiváltott. Az elmúlt hónapban azonban kisebb csökkenés történt, 4,3%-ról 4,2%-ra, most pedig stagnálás várható. Így egyelőre még kedvezőek a folyamatok, a munkanélküliségi ráta további emelkedése ugyanakkor jelentős visszaesést eredményezne az amerikai piacokon.

Napi összegzés
2024-10-07

Napi összegzés
2024-10-08
Jó hangulat jellemezte az amerikai piacokat, nagyobb emelkedést értek el a tőzsdeindexek.
Európában azonban kissebb csökkenést mutattak a tőzsdék, bár a kereskédés során nagyobb mínuszok is jellemezték a piacokat és ezt követően sikerült egy nagyobb visszapattanást elérni.
Jelentősen csökkentek az olajárak, amelyeket elsősorban a közel-keleti konfliktus alakulása mozgatja.
Erős gyorsjelentést tett közzé a Taiwan Semjconductor, ami kedvező hír a mesterséges intelligenciában érintett vállalatoknak és a teljes piacnak is.

Atlanta Fed GDPNow
2024-10-08 16:30
Az GDPNow fontos információt szolgáltathat az amerikai gazdaság erejéről és segíthet a harmadik negyedéves GDP adat előre jelzésében. A korábbi értékek 3% körül alakultak, a legutóbbi adat azonban 2,5% lett, így egy újabb jelentős csökkenés akár komoly aggodalmakat is kiválthat.

Napi összegzés
2024-10-09
Folytatódott az emelkedés a tőzsdéken, az amerika mellett már az európai kereskedést is egyértelműen jó hangulat jellemezte.
A vártnál is alacsonyabb lett a magyar infláció, így az augusztusi 3,4%-ot követően már csak 3% az áremelkedés mértéke. Az adat kedvezett a forint árfolyamának, amely az utóbbi időszak gyengülését követően tudott ismét erősödni.

Fed jegyzőkönyv
2024-10-09 20:00
A legutóbbi Fed ülés jegyzőkönyvéből újabb információkat kaphatunk a jövőbeli kamatpályáról. A szeptemberi ülésen a Fed döntéshozók jelentős része tartott ideálisnak 75 bázispontos kamatvágást az év végéig. A piac azonban további két 25 bázispontos kamatcsökkentést áraz, ami akár túlságosan is optimista lehet.
